text: VALFUNDUR: Sálarsjúka er ikki eitt val – politikkur er
text: #000000
text: Mikukvøldið 30. novembur kl. 19.00 varpa vit ljós á sálarheilsu og psykiatriska økið í Føroyum, og tær avbjóðingar, ið standa fyri framman.
text: #000001
text: WHO metir, at sálarheilsutrupulleikar eru ímillum størstu og kostnaðarmiklastu avbjóðingarnar, og at vit í løtuni eru í eini altjóða sálarheilsukreppu. Hóast hetta, eru møguleikarnir fyri at kunna fáa hjálp og viðger – her og nú – rættiliga sperdir.
text: #000002
text: Vit síggja eitt stórt trýst á almennu skipanunum í Føroyum við longum bíðirøðum til m.a útgreining, sálarhjálp og viðger, vardum bústøðum, umlætting og frítíðartilboðum.
text: #000003
text: Tað er umráðandi at fáa loyst ítøkiligu trupulleikarnir, soleiðis at tey, sum hava tørv á hjálp, fáa hjálp. Vit standa tó eisini við stórum skipanarligum avbjóðingum, ið tørva heildarloysnir og langtíðarætlanir fyri at kunna lyfta alt økið og røkka á mál.
text: #000004
text: Sinnisbati ynskir tí at skipa fyri einum kvøldi, har vit skifta orð um hesar avbjóðingar, og hvussu hesar kunnu loysast. Tí verandi støða er ikki nøktandi.
text: #000005
text: Kvøldið verður skipað í tveimum umførum. Fyrst verður orðaskifti við viðkomandi fakfólk á økinum.
text: #000006
text: Tey, ið koma at skifta orð, eru:
  – Asta Marjunardóttir, trivnaðarstjóri í Almannaverkinum
  – Signhild Johannesen, forkvinna í felagnum Føroyskir Sálarfrøðingar
  – Suni Poulsen, verkætlanarleiðari fyri royndarskipanini við ókeypis sálarhjálp til ung
  – Tormóður Stórá, leiðandi yvirlækni á psykiatriska deplinum
  – Margreth Olsen, stjóri á Sernámi
text: #000007
text: Í næsta umfari sleppa valevnini í politisku flokkunum framat og fara at tosa um, hvørjar ætlanir tey hava í einum komandi løgtingsskeiði (valevnini verða kunngjørd seinni).
  Møguleiki verður fyri at seta valevnunum spurningar.
text: #000008
text: Øll eru hjartaliga vælkomin, og vit vóna at síggja nógv fólk.
text: #000009
text: Skjót hjálp er dupult hjálp
  Ókeypis sálarfrøðihjálp tikið ringasta trýstið hjá nógvum ungum
  Nýggjur leiðari á Sólteigi og Eysturstræti
  Tvingsil í Psykiatri: avbyrging og at missa sjálvræðið– søguligt baksýn
text: #000010
text: Lesarabrøv frá valevnum – val 2019
text: #000011